หุ้นภาคเช้า7ธ.ค.ปิดบวก7.46จุด
ดัชนีหุ้นไทยภาคเช้า 7 ธ.ค.ปิดที่ 1,041.52 จุด ปรับตัวขึ้นไป 7.46จุดหรือเพิ่มขึ้น 0.72% ด้วยมูลค่าการซื้อขาย 19,250 ล้านบาท
7 ธ.ค. 2553

ดัชนีหุ้นไทยภาคเช้า 7 ธ.ค.ปิดที่ 1,041.52 จุด ปรับตัวขึ้นไป 7.46จุดหรือเพิ่มขึ้น 0.72% ด้วยมูลค่าการซื้อขาย 19,250 ล้านบาท
ดัชนีหุ้นไทยวันที่ 7 ธ.ค.สามารถปรับตัวขึ้นไปทะลุแนวต้านที่สำคัญที่ 1,040 จุดไปปิดที่ 1,041.52 จุดโดยปรับตัวขึ้นไป 7.46จุดหรือเพิ่มขึ้น 0.72% ด้วยมูลค่าการซื้อขาย 19,250 ล้านบาท โดยดัชนีแกว่งตัวระหว่าง 1,037.97 จุด –1,044.44 จุด
ทิศทาง ดัชนี วันนี้นักวิเคราะห์บริษัทหลักทรัพย์(บล.)กิมเอ็ง(ประเทศไทย)ปรับตัวขึ้น จากการปรับตัวขึ้นของหุ้นกลุ่มพลังงานและโรงกลั่น หลังราคาน้ำดิบ ไนเม็กซ์ ปรับตัวขึ้นสู่ระดับสูงสุดในรอบ 2 ปี และแรงเก็งกำไรในกลุ่มรับเหมาก่อสร้างบนประเด็นการเซ็นสัญญาก่อสร้างรถไฟฟ้าสายสีน้ำเงินในสัปดาห์นี้ และการยื่นซองประกวดราคารถไฟฟ้าสายสีแดงในวันที่ 13-14 ธ.ค. 2553
ขณะที่แนวโน้ม Dollar Index จะยังมีทิศทางอ่อนค่าหลังธนาคารกลางสหรัฐ(เฟด)มีแนวโน้มเพิ่มวงเงินอัดฉีดสภาพคล่องเพิ่มเติมจากวงเงินล่าสุดของ กระตุ้นเศรษฐกิจรอบสองที่6 แสนล้านเหรียญสหรัฐ ซึ่งเป็นปัจจัยบวกต่อสินทรัพย์เสี่ยงทั่วโลก
บล. กิมเอ็ง คาดว่าหากเม็ดเงินระลอกสุดท้ายของต่างชาติยังคงไหลเข้าตลาดหุ้นไทยต่อเนื่อง อาจผลักดันให้ ดัชนี ปรับตัวขึ้นทดสอบบริเวณจุดสูงสุดที่ 1,055 จุดได้อีกครั้งในปีนี้  
กลยุทธ์การลงทุนวันนี้ตจึงแนะนำให้ “ถือพอร์ตหลัก ส่วนพอร์ตระยะสั้นขายทำกำไรบริเวณ 1,040+/- ราว 5-10% และถือเงินสด” และ “ทยอยสะสม”หุ้นบริษัทช.การช่าง( CK )และบริษัทเอสโซ่(ประเทศไทย)(ESSO  )